### NOTĂ DE FUNDAMENTARE

**Secțiunea 1**

### Titlul proiectului de act normativ

|  |
| --- |
| ORDONANŢĂ ORDONANŢĂ DE URGENŢĂ  privind înființarea rețelei naționale de ghișee unice de eficiență energetică în scopul oferirii serviciilor de informare și consiliere în domeniul eficienței energetice și a producției de energie din surse regenerabile pentru prosumatori |

**Secțiunea a 2-a**

### Motivul emiterii actului normativ

|  |  |
| --- | --- |
| 2.1. Sursa proiectului de act normativ | Proiectul de act normativ este promovat din inițiativa MDLPA, în conformitate cu prevederile Deciziei de punere a aplicare a Consiliului de aprobare a evaluării modificării Planului de Redresare și Reziliență al României din data de 11 decembrie 2023 (CID PNRR) care revizuiește Decizia de punere în aplicare a Consiliului din 29 octombrie 2021 privind aprobarea evaluării planului de redresare și reziliență și care include componenta 16 RePowerEU. Potrivit acestei componente, reforma 2 prevede ca până la finalul trimestrului I 2024 să fie înființate și operaționalizate 42 de ghișee unice care oferă servicii de consiliere în domeniul eficienței energetice și a producției de energie din surse regenerabile pentru prosumatori, câte unul în fiecare județ și unul în Municipiul București. |
| **2.2. Descrierea situației actuale** | Pentru a ajuta la abordarea provocărilor energetice cu care se confruntă în prezent, România a inclus în PNRR o nouă componentă 16 REPowerEU. Măsurile propuse în cadrul acesteia includ două reforme și șapte investiții, structurate pe următoarele domenii tematice:   1. energie si procese de autorizare cu o reformă care vizează facilitarea identificării zonelor de accelerare, completată de două investiții pentru instalarea de energie regenerabilă suplimentară; 2. renovarea clădirilor cu eficiență energetică și instalarea de panouri solare pentru prosumatori, cu trei noi investiții cu accent pe consumatorii vulnerabili de energie și pe gospodăriile afectate de sărăcia energetică, completată de o reformă pentru organizarea și punerea în funcțiune a 42 de ghișee unice, dedicate furnizării de informare și asistență persoanelor private pentru instalarea energiei regenerabile si pentru renovări eficiente energetic la nivelul clădirilor de locuit; 3. Formare profesională pentru dobândirea de competențe verzi și eficientizarea, modernizarea și digitalizarea rețelei naționale de transport a energiei electrice.   Se așteaptă ca implementarea acestor măsuri să contribuie la sprijinirea obiectivele prevăzute la articolul 21c alineatul (3) din Regulamentul (UE) 2021/241 privind MRR.  Reformele și investițiile componentei 16 contribuie la creșterea rezilienței și independenței energetice a României prin creșterea ponderii producției de energie electrică din surse regenerabile, (în principal solar, dar și eolian) atât la persoanele fizice, cât și la operatori economici, decarbonizarea sectorului rezidențial prin creșterea eficienței energetice a clădirilor, inclusiv pentru populația vulnerabilă, dezvoltarea și digitalizarea capacităților de transport, precum și, calificarea resurselor umane în raport cu cerințele specifice sectorului de energie regenerabilă.  Luarea unor măsuri urgente prin adoptarea actului normativ conduce la asigurarea în termenul asumat a implementării investițiilor, respectiv la atingerea țintelor și jaloanelor asumate în cadrul Planului Național de Redresare și Reziliență.  Modernizarea României cu ajutorul Mecanismului de Redresare și Reziliență (MRR) este o șansă istorică, un proiect național care aduce reformele necesare dezvoltării reale a unei țări europene din era verde și digitală.  Planul Național de Redresare și Reziliență al României (PNRR) este conceput astfel încât să asigure un echilibru optim între prioritățile Uniunii Europene și necesitățile de dezvoltare ale României, în contextul recuperării după criza COVID-19 care a afectat semnificativ țara, așa cum a afectat întreaga Uniune Europeană și întreaga lume.  Obiectivul general al PNRR al României este corelat în mod direct cu Obiectivul general al MRR, așa cum este inclus în Regulamentul 2021/241 al Parlamentului European și al Consiliului, din 12 februarie 2021, art.4. Astfel, obiectivul general al PNRR al României este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență.  Obiectivul specific al PNRR este și el corelat cu cel al mecanismului, detaliat în Regulament, și anume de a atrage fondurile puse la dispoziție de Uniunea Europeană prin NextGenerationEU în vederea atingerii jaloanelor și a țintelor în materie de reforme și investiții. În prezent, autoritățile locale nu dețin o structură dedicată care să asigure informații coordonate cetățenilor, referitoare la posibilitățile de renovare energetică a clădirilor de locuit și instalarea de surse de energie regenerabilă.  Deși există numeroase instrumente sau oportunități de finanțare, atât finanțate din fonduri UE , buget de stat sau din fondul de mediu, cât și (în general în marile municipii) asigurate de autoritățile administrației publice locale pe baza de accesare directă de credite, informația nu ajunge facil direct la cetățeni, fiind necesară accesarea unor surse numeroase de informații.  Totodată, legislația privind calitatea în construcții și performanța energetică a clădirilor, instituie o serie de obligații specifice și conferă roluri precise specialiștilor care pot întocmi anumite părți ale proiectelor (expertiză tehnică, audit energetic, proiectare de arhitectură, de instalații și structurală ) și stabilește obligații specifice privind utilizarea materialelor și produselor pentru construcții, informații ce nu sunt familiare pentru toți cetățenii.  În egală măsură, prin intermediul versiunii revizuite a PNRR, se propune implementarea a două scheme de sprijin, una de acordare de vouchere în vederea renovării energetice a clădirilor de locuit individuale (a caselor) și alta pentru acordarea de vouchere pentru montarea de surse de energie regenerabilă pentru prosumatori (tot pentru case de locuit).  O parte din banii respectivi vor fi alocați pentru implementarea proiectelor pentru consumatorii vulnerabili de energie și pentru gospodăriile afectate de sărăcia energetică, persoane care de cele mai multe ori sunt și persoane fără studii, fără fonduri pentru a asigura din propriul buget angajarea unor consultanți care să acceseze fondurile, a specialiștilor necesari în dezvoltarea proiectului și care necesită sprijin suplimentar în accesarea fondurilor.  Totodată, este important de precizat că dacă pentru blocurile de locuințe , mecanismul de finanțarea poate fi asigurat, așa cum prevede cadrul legal actual privind reabilitarea termică a clădirilor sau ghidurile solicitantului pe diferitele surse de finanțare, de către autoritățile publice locale care pe baza de programe locale realizează operațiunile economice și tehnice necesare, un astfel de mecanism care să asigure finanțarea a zeci de mii de lucrări în țară ar fi mult prea împovărător pentru autoritățile locale.  În acest sens, cele două investiții – I4 și I7 - din cadrul componentei 16 REPowerEU sunt gândite a fi realizate pe baza unor scheme care vor implica în implementare ghișeele unice de informare, pe de o parte prin acordarea de informații și consiliere generală pentru toate categoriile de beneficiari, și pe de alta prin acordarea de asistență tehnică personalizată pentru consumatorii vulnerabili de energie și pentru gospodăriile afectate de sărăcia energetică.  Activitățile specifice pentru implementarea investițiilor 4: Schemă de granturi sub formă de bonuri valorice pentru accelerarea utilizării energiei din surse regenerabile de către gospodării și 7: Schema de granturi sub formă de bonuri valorice pentru îmbunătățirea eficienței energetice a gospodăriilor din Componenta 16: REPowerEU a Planului Național de Reziliență și Redresare al României care se desfășoară în cadrul ghișeelor unice de eficiență energetică se stabilesc prin ordin comun al ministrului investițiilor și proiectelor europene și al ministrului dezvoltării, lucrărilor publice și administrației, în termen de 30 zile de la intrarea în vigoare a prezentei ordonanțe, care se publică în Monitorul Oficial al României, Partea I |
| **2.3.** **Schimbări preconizate** | În vederea facilitării accesului la programele de finanțare și la informații privind renovarea energetică a clădirilor și utilizarea surselor regenerabile de energie în clădiri și a sprijinirii monitorizării stadiului atingerii țintelor naționale privind eficiența energetică și reziliența la schimbările climatice, se înființează rețeaua națională de ghișee unice de eficiență energetică.  Ghișeele unice se înființează în scopul oferirii serviciilor de informare și consiliere în domeniul eficienței energetice în clădiri și a utilizării surselor regenerabile de energie pentru prosumatori în privința programelor de investiții finanțate din fonduri europene, din bugetul de stat, precum și alte surse legal constituite.  Rețeaua națională de ghișee unice va sprijini cu prioritate consumatorii vulnerabili de energie și persoanele aflate în sărăcie energetică, facilitând accesul la servicii publice și programe de finanțare care să atenueze această stare.  Rețeaua națională de ghișee unice de eficiență energetică este coordonată de Ministerul Dezvoltării, Lucrărilor Publice și Administrației care asigură organizarea unitară și îndrumarea metodologică în ceea ce privește eficiența energetică în clădiri precum și funcționarea punctului unic de informare online pentru programele de finanțare privind eficiența energetică și utilizarea energiei regenerabile în clădiri.  Punctul unic de informare online reprezintă punctul central de informare care asigură furnizarea de informații unitare privind programele de finanțare existente privind eficiența energetică și utilizarea surselor regenerabile de energie, asigurând informații sintetice și accesul către paginile de internet dedicate acestora precum și accesul la ghișeele unice județene/municipale, formând o reţea care furnizează informaţii unitare.  Ministerul Investițiilor și Proiectelor Europene colaborează cu rețeaua națională a ghișeelor unice în privința implementării investițiilor I4 și I7 din cadrul Componentei 16 REPowerEU a Planului Național de Redresare și Reziliență.  În maxim 30 de zile de la data aprobării prezentei ordonanțe, în cadrul aparatului de specialitate al consiliilor județene, precum și în cadrul aparatului de specialitate al Primarului General al Municipiului București se înființează câte un ghișeu unic de informare și consiliere în domeniul eficienței energetice în clădiri și al utilizării surselor regenerabile de energie pentru prosumatori, numite în continuare ghișee unice de eficiență energetică.  Ghișeele unice de eficiență energetică se organizează în limita posturilor aprobate la nivelul instituțiilor, la data intrării în vigoare a prezentei ordonanțe a Guvernului, prin redistribuirea sarcinilor și personalului în cadrul instituției. Prin derogare de la Ordonanța de urgență a Guvernului nr. 90/2023, în situația în care nu dispun de personal de specialitate suficient pentru a asigura sarcinile stabilite prin prezentul act normativ, consiliile județene pot organiza concursuri pentru recrutarea personalului de specialitate necesar funcționării ghișeelor unice.  Prin derogare de la normativul de personal stabilit prin Ordonanța de urgență a Guvernului nr. 63/2010, în situația în care nu sunt posturi vacante, pentru județele/municipiul București pentru care înființarea ghișeelor este obligatorie, se poate aproba la solicitarea acestora, suplimentarea cu 2-4 posturi, prin Memorandum aprobat în Guvern și inițiat de Ministerul Dezvoltării, Lucrărilor Publice și Administrației.  Ghișeele unice sunt de regulă formate dintr-un număr de două până la patru persoane. Pot ocupa funcțiile din cadrul ghișeului unic, persoanele care au absolvit studii de licență sau echivalente în domeniile inginerie civilă, ingineria instalațiilor, arhitectură, inginerie energetică, administrație publică, științe juridice, științe economice.  Atribuțiile specifice privind consilierea tehnică pot fi realizate pe bază de consorții administrative sau asocieri între consiliul județean și municipiile reședință de județ/municipii.  Autoritățile administrației publice locale, altele decât județele/respectiv aparatul de specialitate al Primarului General al Municipiului București, pot organiza ghișeele unice în una din următoarele forme:  a) la nivel de unitate administrativ teritorială sau subdiviziune a acesteia;  b) în cadrul unei asociații de dezvoltare intercomunitare;  c) sub forma de consorții administrative.  În vederea asigurării de consultanță tehnică de specialitate prin intermediul ghișeelor unice, autoritățile administrației publice locale pot semna acorduri de parteneriat cu asociații profesionale și organizații non guvernamentale din domeniul construcțiilor, arhitecturii, instalațiilor, auditului energetic, energiei regenerabile sau cu societăți prestatoare de servicii energetice atestate conform Legii nr. 121/2014 cu completările ulterioare, pe bază de selecție publică de parteneri.  Ghișeele unice de eficiență energetică județene, respectiv al Primăriei municipiului București, îndeplinesc următoarele atribuții generale și permanente:  a) oferă prin intermediul site-urilor web ale autorităților publice centralizate într-o secțiune dedicată pe site-ul MDLPA sau la cerere, la sediul acestora sau telefonic, un serviciu public de informare, consiliere tehnică și sprijin, pentru proprietarii de locuințe individuale sau colective, pentru asociațiile de proprietari și pentru asocierile/comunitățile interesate pentru realizarea unor proiecte de eficiență energetică și/sau construcția de noi capacități de producere de energie din surse regenerabile sau de formarea unor comunități de energie ale cetățenilor;  b) sprijină cetățenii să dezvolte un proiect de renovare energetică, să acceseze programe de finanțare publice sau mecanisme de creditare și/sau îi îndrumă pe aceștia către profesioniști competenți pe tot parcursul proiectului de renovare;  c) oferă informații privind legislația referitoare la performanța energetică a locuințelor;  d) organizează și întrețin o secțiune specifică privind eficiența energetică în clădiri, ușor accesibilă pe site-ul autorității administrației publice locale, care cuprinde linkul către punctul unic de informare online, precum și informații clare și organizate, precum:  i) informații privind implementarea proiectelor de instalații de producere a energiei din surse regenerabile;  ii) pașii necesari pentru renovarea unei clădiri;  iii) pașii necesari pentru instalarea unei surse regenerabile de energie și dobândirea statului de prosumator;  iv) specialiștii care au dreptul potrivit legii să realizeze auditul energetic, certificatul de performanță energetică, expertiza tehnică, pentru realizarea proiectului tehnic de instalații, a celui de arhitectură și a celui de structură precum și proiectele necesare instalării surselor regenerabile de energie;  v) nivelurile de renovare posibile, respectiv renovare moderată sau aprofundată și categorii de costuri aferente.  e) autoritățile și instituțiile publice și celelalte entități responsabile cu procesul de autorizare/avizare pentru obținerea calității de prosumator, inclusiv pentru activitățile de eficientizare energetică a clădirilor, vor acorda prioritate procesului de autorizare/avizare a proiectelor inițiate cu sprijinul ghișeelor unice de eficiență energetică. În acest sens, autoritățile/instituțiile publice cu atribuții în domeniul avizării/autorizării emiterii de avize, acorduri și permise etc., vor semna protocoale de colaborare cu instituțiile care au organizate ghișeele unice de eficiență energetică;.  f) desfășoară campanii de informare privind eficiența energetică în clădiri și utilizarea surselor regenerabile de energie;  g) transmit Ministerului Dezvoltării, Lucrărilor Publice și Administrației, semestrial, informații centralizate privind investițiile în renovare energetică realizate din fonduri publice sau private finalizate, cele pentru care au fost aprobate cereri de finanțare sau cele pentru care au fost acordate autorizații de construire, pentru monitorizarea atingerii țintelor naționale de reducere a consumului de energie stabilite prin Strategia Națională de Renovare pe Termen Lung aprobată prin Hotărârea Guvernului nr. 1034/2020, cu modificările și completările ulterioare. Formatul raportărilor se stabilește prin ordin al ministrului dezvoltării, lucrărilor publice și administrației.  Pentru perioada 2024-2026, ghișeele unice de eficiență energetică județene și cel al Primăriei municipiului București, îndeplinesc și următoarele atribuții specifice de sprijin pentru implementarea investițiilor I4 și I7 din Componenta 16 REPowerEU a Planului Național de Redresare și Reziliență al României (PNRR):  a) sprijină Ministerul Investițiilor și Proiectelor Europene în implementarea investițiilor I4 și I7, acordând informații pentru toți beneficiarii potențiali ai investițiilor, respectiv facilitând implementarea investițiilor, și oferă asistență tehnică pentru accesarea fondurilor și implementarea proiectelor din punct de vedere administrativ, pentru consumatorii vulnerabili de energie și pentru gospodăriile afectate de sărăcie energetică;  b) facilitează stabilirea relațiilor economice dintre consumatorii vulnerabili de energie și gospodăriile afectate de sărăcie energetică, și firmele de construcții și/sau instalații de la nivel județean;  c) stabilesc la nivel județean, listele cu consumatorii vulnerabili de energie și gospodăriile afectate de sărăcie energetică, eligibili pentru finanțare în cadrul I4 și I7 din Componenta 16 REPowerEU, conform informațiilor existente la nivelul autoritățile publice locale și a condițiilor de eligibilitate comunicate de Ministerul Investițiilor și Proiectelor Europene;  d) verifică la nivel județean, proiectele care urmează a fi depuse în cadrul investițiilor I4 și I7 din Componenta 16 REPowerEU, conform prevederilor ordinului prevăzut la alin, (3) al art. 5 din proiectul de ordonanță ;  e) realizează, pe bază de eșantion, verificări pe teren cu privire la modul în care au fost implementate investițiilor I4 și I7 din Componenta 16 REPowerEU, în special cele dedicate consumatorilor vulnerabili de energie și gospodăriilor afectate de sărăcie energetică, conform cerințelor furnizate de Ministerul Investițiilor și Proiectelor Europene.  Activitățile specifice pentru implementarea investițiilor I4: Schemă de granturi sub formă de bonuri valorice pentru accelerarea utilizării energiei din surse regenerabile de către gospodării și I7: Schema de granturi sub formă de bonuri valorice pentru îmbunătățirea eficienței energetice a gospodăriilor din Componenta 16: REPowerEU a Planului Național de Reziliență și Redresare al României care se desfășoară în cadrul ghișeelor unice de eficiență energetică, se stabilesc prin ordin comun al ministrului investițiilor și proiectelor europene și al ministrului dezvoltării, lucrărilor publice și administrației, în termen de 30 zile de la intrarea în vigoare a prezentei ordonanțe, care se publică în Monitorul Oficial al României, Partea I.  Structura organizatorică, statul de funcții, numărul de personal şi regulamentul de organizare și funcționare a ghișeelor unice de eficiență energetică la nivel județean se stabilesc prin Hotărâre a consiliilor județene, iar la nivelul municipiului București, prin Hotărâre a Consiliului General al Municipiului București.  Personalul care lucrează în ghișeele unice de eficiență energetică beneficiază de drepturile prevăzute de dispozițiile art. 16 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, în limita bugetului aprobat cu această destinație.  Institutul Național de Administrație asigură formarea profesională unitară a personalului care lucrează în ghișeele unice de eficiență energetică, utilizând finanțarea alocată prin intermediul Planului Național de Redresare și Reziliență în acest scop prin Ministerul Dezvoltării, Lucrărilor Publice și Administrației  Finanțarea cheltuielilor de personal și pentru utilitățile necesare funcționarii pentru ghișeele unice de la nivelul județelor se asigură din bugetul propriu al județului, iar cele pentru ghișeul unic de la nivelul primăriei generale a municipiului București, din bugetul acesteia.  Cheltuielile cu asigurarea echipării cu computere și mobilier a ghișeelor unice, pentru două persoane pentru fiecare ghișeu unic, la nivelul județelor și al Primăriei municipiului București se asigură din PNRR, iar Ministerul Dezvoltării, Lucrărilor Publice și Administrației, în calitate de coordonator de reforma pentru reforma 2 din componenta 16 din PNRR, semnează contracte de finanțare cu Consiliile Județene și Primăria Municipiului București.  Ministerul Dezvoltării, Lucrărilor Publice și Administrației, în calitate de coordonator de reforma pentru reforma 2 din Componenta 16 din PNRR, asigură realizarea campaniei de informare la nivel național privind importanța renovării energetice a clădirilor și utilizarea de surse regenerabile de energie, și privind activitatea rețelei naționale de ghișee unice, în corelare cu strategia de comunicare aferentă Strategiei Naționale de Renovare pe Termen Lung și cu obiectivele acesteia.  Ministerul Dezvoltării, Lucrărilor Publice și Administrației, în calitate de coordonator de reforma pentru reforma 2 din Componenta 16 din PNRR, încheie un contract de finanțare cu Institutul Național de Administrație pentru realizarea formării profesionale a personalului din ghișeele unice de informare.  Cheltuielile cu funcționarea ghișeelor unice de eficiență energetică, altele decât cele organizate la nivelul județelor și al Primăriei municipiului București, se suportă integral din bugetul propriu al unităților administrativ teritoriale, subdiviziunilor acestora sau al asociațiilor de dezvoltare intercomunitară, precum și din alte surse legal constituite.  Instituțiile care derulează programe de finanțare în domeniul eficienței energetice în clădiri și a producției de energie din surse regenerabile pentru prosumatori, au obligația ca în termen de 30 de zile de la data intrării în vigoare a prezentei Ordonanțe de urgență a Guvernului să transmită informații privind programele derulate, către Ministerul Dezvoltării, Lucrărilor Publice și Administrației pentru preluarea în Punctul unic de informare online și către Uniunea Națională a Consiliilor Județene din România, care va facilita distribuția coordonată a acestora către rețeaua de ghișee unice, pentru a fi postate pe paginile web ale ghișeelor unice. |
| **2.4. Alte informații** | Prezentul proiect de act normativ reprezintă Reforma R2 din cadrul componentei 16 RePowerEU a PNRR. |

### Secțiunea a 3-a

**Impactul socioeconomic**

|  |  |
| --- | --- |
| **3.1. Descrierea generală a beneficiilor și costurilor estimate ca urmare a intrării în vigoare a actului normativ** | Prin intrarea în vigoare a proiectului de act normativ, cetățenii vor avea acces sporit la informațiile de interes public privind programele de finanțare europene și naționale privind eficiența energetică și utilizarea surselor regenerabile de energie în clădiri și vor beneficia de sprijin în vederea finalizării proiectelor cu finanțare din fonduri europene nerambursabile de la Uniunea Europeană, fapt ce va ajuta si la creșterea absorbției fondurilor europene.  De asemenea, operaționalizarea ghișeelor unice va ajuta la accelerarea ratei de renovare a clădirilor în vederea atingerii țintelor naționale.  În ceea ce privește costurile, se asigură prin PNRR achiziția a 2 computere, 2 birouri si 2 scaune pentru funcționarea ghișeului unic și formarea profesională a celor 2 persoane ce vor asigura funcționarea ghișeului. Nu se propune închirierea sau cumpărarea de noi spații ci utilizarea celor existente, accesibile publicului.  Se estimează ca vor exista costuri cu sporul acordat personalului implicat și cu dezvoltarea unei secțiuni specifice pe site-ul autorităţilor administrației publice locale. |
| 3.2. Impactul social | Înființarea și ulterior operaționalizarea rețelei naționale de ghișee unice de informare în scopul oferirii serviciilor de consiliere în domeniul eficienței energetice și a producției de energie din surse regenerabile pentru prosumatori. Mai mult decât atât, ghișeele unice vor acorda consiliere persoanelor afectate de sărăcie energetică și consumatorii vulnerabili, pentru accesarea de fonduri și implementarea proiectelor prin intermediul componentei 16 RepowerEU a Planului Național de reziliență și Redresare |
| **3.3 Impactul asupra drepturilor și libertăților fundamentale ale omului** | Proiectul de act normativ nu se referă la acest subiect. |
| **3.4. Impactul macroeconomic** | Proiectul de act normativ nu se referă la acest subiect. |
| **3.4.1. Impactul asupra economiei și asupra principalilor indicatori macroeconomici** | Proiectul de act normativ va avea un efect benefic asupra economiei, întrucât va sprijini accelerarea proceselor de renovare energetică și implementarea de instalații de energie regenerabilă, fapt ce va genera un efect multiplicator prin crearea de dinamica economică în zona de proiectare, execuție a lucrărilor, producție și distribuție a materialelor și produselor pentru construcții. |
| **3.4.2. Impactul asupra mediului concurențial și domeniului ajutoarelor de stat** | Proiectul de act normativ nu afectează mediul concurențial și nu propune măsuri legate de ajutorul de stat. |
| **3.5. Impactul asupra mediului de afaceri** | Proiectul de act normativ va sprijini mediul de afaceri prin dezvoltarea unui serviciu public ce va accelera absorbția de fonduri pentru lucrările de renovare energetică a locuințelor. Lucrările de renovare generează locuri de muncă în construcții dar și dinamică pe întregul lanț de producție și distribuție a materialelor și produselor pentru construcții. |
| **3.6. Impactul asupra mediului înconjurător** | Proiectul de act normativ va avea un impact pozitiv, ghișeele unice fiind înființate tocmai în scopul de a se accelera procesele de renovare energetică și utilizarea energiei regenerabile, în vederea reducerii pierderilor de energie, a consumului de combustibili fosili și a emisiilor de gaze cu efect de seră. Proiectele finanțate prin intermediul PNRR se realizează cu respectarea principiului DNSH \_ do not significant harm, „A nu prejudicia în mod semnificativ” potrivit căruia niciun factor de mediu nu trebuie afectat semnificativ de procesele aferente implementării proiectelor. |
| **3.7. Evaluarea costurilor și beneficiilor din perspectiva inovării și digitalizării** | Proiectul de act normativ introduce o abordare inovativă la nivelul serviciilor publice, oferind servicii integrate de informare și consiliere cu privire la eficiența energetică a clădirilor. |
| **3.8. Evaluarea costurilor și beneficiilor din perspectiva dezvoltării durabile** | Proiectul de act normativ asigură o abordare durabilă a dezvoltării, fiind conceput tocmai în scopul de a contribui la reducerea consumului de combustibili fosili, reducerea emisiilor de gaze cu efect de seră și realizarea de așezări umane durabile. |
| **3.9. Alte informații** | Nu au fost identificate. |

**Secțiunea a 4-a**

**Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani), inclusiv la informații cu privire la cheltuieli și venituri**

- în mii lei (RON) -

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe 5 ani |
|  | 2023 | 2024 | 2025 | 2026 | 2027 |  |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:**  **a) bugetul de stat, din acesta:**  **i. impozit pe profit**  **ii. impozit pe venit**  **b) bugete locale:**  **i. impozit pe profit**  **c) bugetul asigurărilor sociale de stat**  **i. contribuții de asigurări**  **d) alte tipuri de venituri (se va menționa natura acestora)** | - | - | - |  |  |  |
| **4.2. Modificări ale cheltuielilor bugetare, plus / minus, din care:**  **a) bugetul de stat, din acesta:**  **i. cheltuieli de personal**  **ii. bunuri și servicii**  **b)bugete locale:**  **i. cheltuieli de personal**  **ii. bunuri și servicii**  **c) bugetul asigurărilor sociale de stat**  **i. cheltuieli de personal**  **ii. bunuri și servicii**  **d) alte tipuri de cheltuieli (se va menționa natura acestora)** |  |  |  |  |  |  |
| **4.3. Impact financiar, plus/minus, din care:**  **a) buget de stat**  **b) bugete locale** |  |  |  |  |  |  |
| **4.4. Propuneri pentru acoperirea creșterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente :**  **a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;**  **b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategie fiscal-bugetară, cu legea bugetară anuală și cu platformele de cheltuieli prezentate în strategia fiscal-bugetară;** |  | | | | | |
| **4.8. Alte informații** | Se preconizează că în fiecare dintre cele 42 de ghișee unice vor lucra aprox. 2 persoane. În vederea sprijinirii operaționalizării acestora, prin intermediul PNRR vor fi asigurate costurile pentru echipare minimală (scaun, birou si computer) precum și pentru formarea profesională unitară prin intermediul Institutului Național de Administrație. | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| **5.1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;**  **b) acte normative ce urmează a fi elaborate în vederea implementării noilor dispoziții** | Proiectul de act normativ nu generează modificări sau abrogări ale altor acte normative.  Vor fi realizate în aplicarea prezentului act două ordine de ministru.  MDLPA va elabora ordinul de ministru privind formatul de raportare a datelor .  Activitățile specifice pentru implementarea investițiilor 4: Schemă de granturi sub formă de bonuri valorice pentru accelerarea utilizării energiei din surse regenerabile de către gospodării și 7: Schema de granturi sub formă de bonuri valorice pentru îmbunătățirea eficienței energetice a gospodăriilor din Componenta 16: REPowerEU a Planului Național de Reziliență și Redresare al României care se desfășoară în cadrul ghișeelor unice de eficiență energetică se stabilesc prin ordin comun al ministrului investițiilor și proiectelor europene și al ministrului dezvoltării, lucrărilor publice și administrației, în termen de 30 zile de la intrarea în vigoare a prezentei ordonanțe, care se publică în Monitorul Oficial al României, Partea I. |
| **5.2. Impactul asupra legislației în domeniul achizițiilor publice** | Proiectul de act normativ nu se referă la acest subiect. |
| **5.3. Conformitatea proiectului de act normativ cu legislația UE ( în cazul proiectelor ce transpun sau asigură aplicarea unor prevederi de drept UE)** | Proiectul de act normativ nu se referă la acest subiect. |
| **5.3.1. Măsuri normative necesare transpunerii directivelor UE** | Proiectul de act normativ nu se referă la acest subiect. |
| **5.3.2. Măsuri normative necesare aplicării actelor legislative UE** | Proiectul de act normativ nu se referă la acest subiect. |
| **5.4. Hotărâri ale Curții de Justiție a Uniunii Europene** | Proiectul de act normativ nu se referă la acest subiect. |
| **5.5. Alte acte normative și/sau documente internaționale din care decurg angajamente asumate** | Proiectul de act normativ asigură îndeplinirea CID PNRR, astfel cum a fost modificat prin includerea componentei RePowerERU |
| **5.6. Alte informații** | Nu au fost identificate. |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| **6.1. Informații privind neaplicarea procedurii de participare la elaborarea actelor normative** | Proiectul de act normativ nu se referă la acest subiect. |
| **6.2. Informații privind procesul de consultare cu organizații neguvernamentale, instituite de cercetare și alte organisme implicate** | Urmează să fie consultate asociațiile profesionale din domeniul construcțiilor, arhitecturii și auditului energetic al clădirilor |
| 6.3. **Informații despre consultările organizate cu autoritățile administrației publice locale** | În procesul de elaborare a componentei 16 REPowerEU, MIPE a consultat consiliile directoare ale UNCJR și AMR. |
| **6.4. Informații privind puncte de vedere/opinii emise de organisme consultative constituite prin acte normative** | Proiectul de act normativ nu se referă la acest subiect. |
| **6.5. Informații privind avizarea de către:**  **a) Consiliul Legislativ**  **b) Consiliul Suprem de Apărare a Țării**  **c) Consiliul Economic și Social**  **d) Consiliul Concurenței**  **e) Curtea de Conturi** | Proiectul de act normativ necesită avizul Consiliului Legislativ. |
| **6.6. Alte informații** |  |

**Secțiunea a 7-a**

**Activități de informare publică privind elaborarea și implementarea proiectului de act normativ**

|  |  |
| --- | --- |
| **7.1. Informarea societății civile cu privire la elaborarea proiectului de act normativ** | Au fost întreprinse demersurile legale prevăzute de art. 7 alin. (1) din Regulamentul privind procedurile la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării prin Hotărârea Guvernului nr. 561/2009, cu modificările ulterioare.  Proiectul se supune consultării publice, pentru respectarea art. 7 alin. (1) din Regulamentul privind procedurile, la nivelul Guvernului pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, aprobat prin Hotărârea Guvernului nr. 561/2009, cu modificările și completările ulterioare. |
| **7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățeanului sau diversității biologice** | Organizarea de ghișee unice de eficiență energetică va conduce la multiplicarea proiectelor de renovare energetică, inclusiv a celor adresate consumatorilor vulnerabili și persoanelor afectate de sărăcie energetică ale căror condiții de viață vor fi ameliorate prin accesarea programelor de investiții cu sprijinul ghișeelor unice, iar îmbunătățirea eficientei energetice a clădirilor are i efecte asupra calității locuirii prin îmbunătățirea confortului termic și a calității aerului interior. |

### Secțiunea a 8- a

**Măsuri privind implementarea, monitorizarea și evaluarea proiectului de act normativ**

|  |  |
| --- | --- |
| **8.1.Măsuri de punere în aplicare a proiectului de act normativ** | Pentru punerea în aplicare a actului normativ, autoritățile administrației publice centrale vor realiza masurile stipulate mai sus privind realizarea de ordine de ministru, semnarea de contracte de finanțare pentru achiziționarea echipamentelor care sa asigure logistic minimal funcționarea ghișeelor unice și organizarea de cursuri de instruire.  Autoritățile administrației publice locale vor demara organizarea ghișeelor unice prin modificarea regulamentelor de organizare și funcționare și a organigramelor, prin identificarea persoanelor care să fie mutate definitiv sau detașate în cadrul acestora, vor asigura stabilirea fișei posturilor și instruirea personalului conform prezentului act normativ. |
| **8.2. Alte informații** | Nu au fost identificate. |

Faţă de cele prezentate, a fost elaborat proiectul de Ordonanță de urgență a Guvernului privind înființarea rețelei naționale de ghișee unice de eficiență energetică în scopul oferirii serviciilor de informare și de consiliere în domeniul eficienței energetice și a producției de energie din surse regenerabile pentru prosumatori.

|  |  |
| --- | --- |
| **MINISTRUL DEZVOLTĂRII, LUCRĂRILOR PUBLICE**  **ȘI ADMINISTRAȚIEI**  **ADRIAN-IOAN VEȘTEA** |  |
|  |  |

**AVIZAT,**

**MINISTRUL ENERGIEI   
 SEBASTIAN - IOAN BURDUJA**

**MINISTRUL INVESTIȚIILOR ȘI PROIECTELOR EUROPENE**

**ADRIAN CÂCIU**

**MINISTRUL FINANȚELOR**

**MARCEL-IOAN BOLOȘ**

**VICEPRIM-MINISTRU**

**MARIAN NEACȘU**

**MINISTRUL JUSTIȚIEI**

**ALINA – ȘTEFANIA GORGHIU**